Document ID: /roh_data/filtered/fineweb-2-filterrobots_roh.jsonl.gz/11358

Ins haja acceptà il ristg d’abus per pudair introducir il pli svelt pussaivel in sistem simpel e betg birocratic. Las autoritads da surveglianza hajan fatg ina buna lavur. Be paucs cas d’abus sajan vegnids enconuschents, hai num en ina communicaziun.
La cumissiun vesa però era potenzial da meglieraziun, per exempel tar la collavuraziun dals uffizis federals. Plinavant duess la Confederaziun en futur esser preparà meglier sin uschè ina situaziun. In punct che la cumissiun fa er attent: La crisa da corona haja mussà deblezzas generalas en il sistem, quai che pertutga la surveglianza da la cassa da cumpensaziun e la digitalisaziun.